**PIRKIMO NE IŠ CPO KATALOGO PAGRINDIMAS**

|  |  |
| --- | --- |
| **Pirkimo objekto pavadinimas:** | **Krašto kelio Nr. 192 Skapiškis–Pandėlys ruožo nuo 4,94 iki 10,84 km kapitalinio remonto projekto parengimas ir projekto vykdymo priežiūra** |
| [**BVPŽ kodas**](https://viesujupirkimu.lt/bvpz-klasifikatorius/)**:** | 71320000-7 |
| **Nuoroda į CPO katalogo specifikaciją:** | [*Inžinerinių statinių projektavimo paslaugos – Centrinė perkančioji organizacija – CPO LT*](https://www.cpo.lt/pirkimu-aprasymai/inzineriniu-statiniu-projektavimo-paslaugos/) |
| **Sprendimo priežastys nevykdyti šio pirkimo naudojantis CPO katalogu[[1]](#endnote-1):** | Valstybinės reikšmės keliai, jų tiesimas, rekonstravimas, remontas dažnai apima sudėtingus inžinerinius sprendinius, didelės apimties tyrimus (geologinius, geotechninius, eismo srauto analizę), būtinybę derinti projektus su daugeliu institucijų (savivaldybės, kultūros paveldo apsauga, aplinkosauga, inžinerinių tinklų valdytojais). CPO sutartis yra orientuota į standartizuotus užsakymus, o ne į kompleksinius projektus. Ji neleidžia iš anksto įtraukti specifinių techninių ar organizacinių reikalavimų, kurie yra žinomi jau vykdant pirkimą.   1. CPO sutartis yra standartizuota ir automatiškai generuojama CPO IS, be galimybės keisti struktūrą ar įtraukti papildomų sąlygų (sutarties 16.1 p.). Tai reiškia, kad perkančioji organizacija negali įtraukti papildomų reikalavimų, susijusių su nacionaliniu saugumu, techninių sprendinių detalizavimu, papildomų paslaugų įsigijimo tvarka ir kt. Individualizuota sutartis leidžia keisti ir papildyti sąlygas pagal objekto specifiką. 2. CPO sutartyje projektavimo grafikas pateikiamas kaip priedas, tačiau nėra reglamentuota etapų trukmė, priklausomybės, atnaujinimo tvarka. PO naudojamoje sutartyje kiekvienas projektavimo etapas detalizuojamas iki 15 d., aiškiai žymimos priklausomybės tarp etapų, numatyta pareiga atnaujinti grafiką ir pateikti jį KTVIS sistemoje. Tai leidžia efektyviai planuoti, stebėti ir kontroliuoti projektavimo eigą. 3. CPO sutartyje nėra įtvirtintos nuostatos, leidžiančios PO tikrinti subtiekėjo atitiktį nacionalinio saugumo interesams, reikalauti keisti subtiekėją, jei jis yra iš nepatikimos valstybės ar teritorijos, nutraukti sutartį dėl nacionalinio saugumo pažeidimo/neatitikties nacionalinio saugumo reikalavimams, kas yra ypač svarbu valstybinės reikšmės infrastruktūros projektams. 4. CPO sutartyje nepakankamai diferencijuota tiekėjo atsakomybė už sutartinių įsipareigojimų nevykdymą/netinkamą vykdymą. CPO sutartyje numatyta atsakomybė už vėlavimą suteikti paslaugas, už sutarties nutraukimą dėl tiekėjo kaltės, už kvalifikacinių reikalavimų nesilaikymą, Tiekėjo atsakomybė už projektavimo klaidas reglamentuojama bendrais principais. Tiekėjo sutartyje yra išskirti atskirų paslaugų, susijusių su projektavimu, teikimo terminai, tokių paslaugų nesuteikimo arba netinkamo suteikimo pasekmės (pavyzdžiui, savalaikis atsakymo į klausimus nepateikimas, vėlavimas pašalinti paslaugų trūkumus, jų nepašalinimas arba netinkamas pašalinimas), kas diferencijuoja pažeidimus, atsakomybę už juos ir tuo pačiu daro aiškesniu ir skaidresniu netesybų taikymo procesą, apsaugo perkančiąją organizaciją nuo papildomų išlaidų ir teisinių ginčų; 5. PO savo sutartimi numato aiškų ir atitinkantį poreikius bei rinkos tendencijas papildomų paslaugų įsigijimo procesą, kuris neprieštarauja VPĮ nuostatoms, bet tuo pačiu leidžia operatyviai, sąžiningai bei racionaliai panaudojant lėšas, iškilus būtinumui, nusipirkti iš tiekėjo papildomų paslaugų; 6. CPO sutartyje nėra nuostatų dėl PO taikomo Etikos kodekso, taip pat nedetalizuoti kiti PO reikalingi institutai: sutarties sustabdymas, sutarties terminų pratęsimas, sutarties sąlygų įvykdymo užtikrinimas bei galimybės pratęsti sutarties sąlygų įvykdymo užtikrinimo galiojimą. |

1. [↑](#endnote-ref-1)