**paslaugų pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas ir projekto numeris** | Krašto kelio Nr. 192 Skapiškis–Pandėlys ruožo nuo 4,94 iki 10,84 km kapitalinio remonto techninio darbo projekto parengimas ir projekto vykdymo priežiūra. **2022-564-P-1** | | |
| **Sutarties data** | (nurodyti) | **Sutarties numeris** | (nurodyti) |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | Akcinė bendrovė „Via Lietuva“ |
| 1.1.2. Juridinio asmens kodas | 188710638 |
| 1.1.3. Adresas | Kauno g. 22-202 LT– 03212 Vilnius |
| 1.1.4. PVM mokėtojo kodas | LT100009270611 |
| 1.1.5. Atsiskaitomoji sąskaita | LT37 7300 0100 0245 6303 |
| 1.1.6. Bankas, banko kodas | AB „Swedbank“, 73000 |
| 1.1.7. Telefonas | (+370 5) 232 9600 |
| 1.1.8. El. paštas | [info@vialietuva.lt](mailto:info@vialietuva.lt) |
| 1.1.9. Šalies atstovas | Įgaliotas darbuotojas |
| **1.2. Tiekėjas** | 1.2.1. Pavadinimas | (nurodyti) |
| 1.2.2. Juridinio asmens kodas | (nurodyti) |
| 1.2.3. Adresas | (nurodyti) |
| 1.2.4. PVM mokėtojo kodas | (nurodyti) |
| 1.2.5. Atsiskaitomoji sąskaita | (nurodyti) |
| 1.2.6. Bankas, banko kodas | (nurodyti) |
| 1.2.7. Telefonas | (nurodyti) |
| 1.2.8. El. paštas | (nurodyti) |
| 1.2.9. Šalies atstovas | (nurodyti) |
| 1.2.10. Atstovavimo pagrindas | (nurodyti) |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą** | Sutarties vykdymo metu Tiekėjo pranešimai ir (ar) prašymai Pirkėjui siunčiami nurodant žemiau pateiktą (-us) projekto (-ų) kodą (-us) elektroninio pašto adresu [projektai@vialietuva.lt](mailto:projektai@vialietuva.lt) arba naudojantis nacionaline elektroninių siuntų pristatymo informacine sistema E. pristatymas: Krašto kelio Nr. 192 Skapiškis–Pandėlys ruožo nuo 4,94 iki 10,84 km kapitalinio remonto techninio darbo projekto parengimas ir projekto vykdymo priežiūra. | | |
| **2.2. Tiekėjo kontaktiniai asmenys, atsakingi už Sutarties vykdymą** | (nurodyti padalinį / skyrių, pareigas, vardą, pavardę, tel., el. paštą) | | |
| **3. SUTARTIES DALYKAS** | | | |
| **3.1. Sutarties dalykas** | Tiekėjas įsipareigoja Sutartyje numatytomis sąlygomis ir pagal techninę specifikaciją ir techninę užduotį suteikti Pirkėjui paslaugas:  3.1.1. gauti prisijungimo (projektavimo) sąlygas;  3.1.2. parengti Pirkėjo pateiktoje techninėje specifikacijoje nurodytus reikalavimus atitinkančius projektinius sprendinius;  3.1.3. atlikti kitas Specialiųjų sąlygų 3.1. punkte neįvardytas, tačiau Pirkėjo techninėje specifikacijoje nurodytas paslaugas;  3.1.4. parengti krašto kelio Nr. 192 Skapiškis–Pandėlys ruožo nuo 4,94 iki 10,84 km kapitalinio remonto techninį darbo projektą (toliau – **Projektas**), suderinti jį su visomis suinteresuotomis institucijomis ir Pirkėju, taip pat pateikti parengtą Projektą ekspertizei atlikti;  3.1.5. atlikti parengto Projekto vykdymo priežiūrą statybos darbų vykdymo metu;  3.1.6. vykdyti Projekto priežiūrą.  3.1.7. Tiekėjo įsipareigojimai, apibrėžti Specialiųjų sąlygų 3.1.1.-3.1.6. papunkčiuose, Sutartyje kartu vadinami **Paslaugomis**.  3.1.8. Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. [1] „Techninė užduotis“ (toliau – Techninė užduotis), Techninės užduoties priede Nr. 1 „Techninė specifikacija“ (toliau – Techninė specifikacija“ bei kituose Techninės užduoties prieduose ir Sutarties priede Nr. [2] „Pasiūlymas“. | | |
| **3.2. Pirkimo pavadinimas ir numeris** | (nurodyti) | | |
| **3.3. Informacija apie Europos Sąjungos lėšomis finansuojamą projektą arba kitą projektą** | Netaikoma | | |
| **4. PASLAUGŲ SUTEIKIMO TERMINAI IR PASLAUGŲ PERDAVIMO** – **PRIĖMIMO TVARKA** | | | |
| **4.1. Paslaugų suteikimo terminas** | 4.1.1. Tiekėjas Paslaugas, numatytas Specialiųjų sąlygų 3.1.1.-3.1.4. punktuose įsipareigoja suteikti **ne vėliau kaip per** **12 (dvylika**) mėnesių (-ius) nuo Sutarties įsigaliojimo dienos.  4.1.2. Paslaugos teikiamos vadovaujantis Šalių suderintame Paslaugų, numatytų Specialiųjų sąlygų 3.1.1.-3.1.4., teikimo grafike (toliau – **Projektavimo grafikas**) nustatytu Paslaugų eiliškumu ir terminais.  4.1.3. Paslaugos, numatytos Specialiųjų sąlygų 3.1.5. punkte teikiamos vadovaujantis projekto vykdymo priežiūros grafiku (toliau – **Projekto vykdymo priežiūros grafikas**).  4.1.4. Tiekėjas įsipareigoja Paslaugas, numatytas Specialiųjų sąlygų 3.1.6. papunktyje, teikti Tiekėjui įvykdžius Specialiųjų sąlygų 3.1.1.-3.1.4. papunkčiuose numatytas pareigas iki statybos užbaigimo akto arba deklaracijos apie statybos užbaigimą įregistravimo dienos, bet ne ilgiau kaip 48 (keturiasdešimt aštuonis) mėnesius skaičiuojant nuo Specialiųjų sąlygų 3.1.1.-3.1.4. papunkčiuose numatytų Tiekėjo pareigų įvykdymo.  4.1.5. Tiekėjas įsipareigoja Paslaugas, numatytas Specialiųjų sąlygų 3.1.5. papunktyje, pradėti vykdyti, įsigaliojus rangos darbų pagal Projektą sutarčiai, ir vykdo visą statybos laikotarpį iki statybos užbaigimo akto arba deklaracijos apie statybos užbaigimą įregistravimo dienos, bet ne ilgiau kaip 48 (keturiasdešimt aštuonis) mėnesius skaičiuojant nuo rangos darbų pagal Projektą sutarties įsigaliojimo dienos. | | |
| **4.2. Paslaugų / jų dalies / etapo / periodo suteikimo termino pratęsimas** | Tiekėjas turi teisę į Paslaugų suteikimo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako, ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Paslaugų suteikimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 14 (keturiolika) kalendorinių dienų nuo aplinkybių atsiradimo, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Paslaugų suteikimo terminas gali būti pratęsiamas tik minėtų aplinkybių egzistavimo laikotarpiui. | | |
| **4.3. Užsakymų teikimo tvarka** | Netaikoma | | |
| **4.4. Dėl minimalios Užsakymo vertės ar apimties** | Netaikoma | | |
| **4.5. Pateikiami dokumentai** | 4.5.1. Pirkėjui suteiktų Paslaugų perdavimo-priėmimo aktas kartu su Techninėje specifikacijoje nurodytais dokumentais Paslaugų rezultatui pagrįsti teikiami vadovaujantis žemiau pateikta tvarka:  4.5.1.1. Pirmas Paslaugų perdavimo-priėmimo akto (ir kitų Techninėje specifikacijoje nurodytų dokumentų) pateikimas atlikus Paslaugas, nustatytas Techninės specifikacijos 6.1. papunktyje;  4.5.1.2. Antras Paslaugų perdavimo-priėmimo akto (ir kitų Techninėje specifikacijoje nurodytų dokumentų) pateikimas atlikus Paslaugas, nustatytas Techninės specifikacijos 6.2. ir 6.3. papunkčiuose;  4.5.1.3. Trečias Paslaugų perdavimo-priėmimo akto (ir kitų Techninėje specifikacijoje nurodytų dokumentų) pateikimas atlikus Paslaugas, nustatytas Techninės specifikacijos 6.4. papunktyje;  4.5.1.4. Ketvirtas Paslaugų perdavimo-priėmimo akto (ir kitų Techninėje specifikacijoje nurodytų dokumentų) pateikimas atlikus Paslaugas, nustatytas Techninės specifikacijos 6.5. ir 6.6. papunkčiuose;  4.5.2. Tiekėjas įsipareigoja už Paslaugas, numatytas Specialiųjų sąlygų 3.1.5. papunktyje atsiskaitymo dokumentus (Projekto vykdymo priežiūros aktus, išvadas ir rekomendacijas (ataskaitas) ir kitus dokumentus) Pirkėjui pateikti Projekto vykdymo priežiūros grafike nurodytais etapais, ne dažniau kaip kartą per ketvirtį.  4.5.3. Paslaugų perdavimo-priėmimo aktas perduodamas Pirkėjui į Valstybinės ir vietinės reikšmės kelių turto valdymo informacinės sistemos (toliau – KTVIS) Elektroninių paslaugų portalą (toliau – EPP).  4.5.4. Tiekėjui nepateikus nurodytų dokumentų Sutartyje nustatyta tvarka, laikoma, kad Paslaugos neatitinka Sutartyje nustatytų reikalavimų, tuo pačiu apmokėjimo terminai yra nukeliami vėlavimo laikotarpiui iki bus pateikti tinkamai parengti dokumentai. | | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | Fiksuotos kainos kainodara | | |
| **5.2. Pradinės Sutarties vertė ir Sutarties kaina, kai taikoma fiksuotos kainos kainodara** | 5.2.1. Pradinės Sutarties vertė yra (nurodyti sumą skaičiais) Eur (nurodyti sumą žodžiais) be PVM.  5.2.2. PVM sudaro (nurodyti sumą skaičiais) Eur (nurodyti sumą žodžiais).  5.2.3. Sutarties kaina yra (nurodyti sumą skaičiais) Eur (nurodyti sumą žodžiais) su PVM.  5.2.3.1. Sutarties kainos sudėtinės dalys:  5.2.3.1.1. Paslaugų, numatytų Specialiųjų sąlygų 3.1.1.-3.1.4. ir 3.1.6. papunkčiuose, kaina be PVM (nurodyti sumą skaičiais) Eur (nurodyti sumą žodžiais);  5.2.3.1.2. Paslaugų, numatytų Sutarties 3.1.5. papunktyje, kaina be PVM (nurodyti sumą skaičiais) Eur (nurodyti sumą žodžiais);  5.2.3.1.3. 21 proc. PVM – (nurodyti sumą skaičiais) Eur (nurodyti sumą žodžiais).  Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Paslaugų kiekį ir (ar) apimtį. | | |
| **5.3. Sutarties kainos / įkainių perskaičiavimas taikant peržiūros taisykles** | Sutarties kaina bus perskaičiuojama:  5.3.1. dėl PVM tarifo pasikeitimo;  5.3.2. netaikoma;  5.3.3. dėl kainų lygio pokyčio;  5.3.4. netaikoma. | | |
| **5.3.1. Sutarties kainos / įkainių peržiūra dėl PVM tarifo pasikeitimo** | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.  Perskaičiavimas įforminamas Susitarimu ne vėliau kaip per 10 darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota (-as) Sutarties kaina / įkainiai taikoma (-i) už tą Paslaugų dalį, kurios bus teikiamos nuo Šalių pasirašyto Susitarimo įsigaliojimo dienos. | | |
| **5.3.2.** **Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo** | Netaikoma | | |
| **5.3.3. Sutarties kainos / įkainių peržiūra dėl kainų lygio pokyčio** | 5.3.3.1. Sutarties vykdymo laikotarpiu Sutarties kaina pagal statybos sąnaudų elementų kainų pokytį (statinių tipas – Inžineriniai statiniai) perskaičiuojama (didinama arba mažinama) ne dažniau kaip kas 6 (šešis) mėnesius, pirmąjį perskaičiavimą atliekant ne anksčiau kaip po 6 (šešių) mėnesių nuo Sutarties įsigaliojimo dienos, jeigu pirmojo perskaičiavimo metu statybos sąnaudų elementų kainų pokytis (statinių tipas – Inžineriniai statiniai) lyginant einamųjų metų mėnesio kainas su praėjusių metų to paties mėnesio kainomis, yra didesnis kaip 10 (dešimt) procentų, o paskesnių perskaičiavimų metu – statybos sąnaudų elementų kainų pokytis (statinių tipas – Inžineriniai statiniai), lyginant einamojo metų mėnesio kainas su prieš tai buvusio perskaičiavimo metu nustatyta kaina, yra didesnis negu 10 (dešimt) procentų.  5.3.3.2. Sutarties kainos perskaičiavimo eiga:  5.3.3.2.1. Pirmojo perskaičiavimo metu užfiksuojama suteiktų Paslaugų kaina, kurią sudaro suma per laikotarpį nuo Sutarties įsigaliojimo iki suinteresuotos Šalies prašymo perskaičiuoti Sutarties kainą. Paskesnių perskaičiavimų metu užfiksuojama suteiktų Paslaugų kaina, kurią sudaro, suma per laikotarpį, praėjusį nuo prieš tai buvusio suinteresuotos Šalies prašymo perskaičiuoti Sutarties kainą iki vėlesnio suinteresuotos Šalies prašymo perskaičiuoti Sutarties kainą;  5.3.3.2.2. Pirmojo perskaičiavimo metu užfiksuojama nesuteiktų Paslaugų dalis, tai yra ta Paslaugų kainos dalis, kuri lieka iš Paslaugų kainos, nurodytos Specialiųjų sąlygų 5.2. punkte, atėmus suteiktų Paslaugų sumą per laikotarpį nuo Sutarties įsigaliojimo iki suinteresuotos Šalies prašymo perskaičiuoti Sutarties kainą. Paskesnių perskaičiavimų metu užfiksuojama nesuteiktų Paslaugų kaina, tai yra ta Paslaugų kainos dalis, kuri lieka iš perskaičiuotos (indeksuotos) Paslaugų kainos, kuri nustatyta prieš tai buvusio perskaičiavimo metu, atėmus suteiktų Paslaugų sumą per laikotarpį nuo Sutarties įsigaliojimo iki vėlesnio suinteresuotos Šalies prašymo perskaičiuoti Sutarties kainą;  5.3.3.2.3. Nesuteiktų Paslaugų kaina padauginama iš Indekso pokyčio koeficiento.  5.3.3.2.4. Indekso pokyčio koeficientas (K):K = IPb/IPr;  5.3.3.2.5. IPr – indekso reikšmė laikotarpio pradžioje, kuri yra ne ankstesnė, negu pasiūlymų pateikimo pirkimo termino pabaigos diena;  5.3.3.2.6. IPb– indekso reikšmė laikotarpio pabaigoje, kuri yra ne vėlesnė, negu paskutiniojo Paslaugų priėmimo-perdavimo akto pasirašymo diena;  5.3.3.2.7. Indekso reikšmių šaltinis – Valstybės duomenų agentūros duomenų bazės. Šiuos indeksus galima rasti (žingsniai):  5.3.3.2.7.1. <https://osp.stat.gov.lt>;  5.3.3.2.7.2. Visi rodikliai;  5.3.3.2.7.3. Rodiklių duomenų bazė;  5.3.3.2.7.4. Pagal temą;  5.3.3.2.7.5. Ūkis ir finansai (makroekonomika);  5.3.3.2.7.6. Kainų indeksai, pokyčiai ir kainos;  5.3.3.2.7.7. Statybos sąnaudų elementų kainų indeksai (SSKI), kainų pokyčiai ir svoriai;  5.3.3.2.7.8. Statybos sąnaudų elementų kainų indeksai;  5.3.3.2.7.9. Statybos sąnaudų elementų kainų indeksai (2021 m. – 100);  5.3.3.2.7.10. Pasirenkama „Darbo užmokestis ir pridėtinės išlaidos“;  5.3.3.2.7.11. Nurodome laikotarpį.  5.3.3.3. Sutarties kainos pataisymas pagal statybos sąnaudų elementų kainų pokytį atliekamas iki ateinančio mėnesio 21 (dvidešimt pirmos) dienos. Šis pakeitimas įforminamas papildomu Šalių susitarimu. Pataisyta Sutarties kaina įsigalioja nuo papildomo Šalių susitarimo pasirašymo mėnesio pirmos dienos. Sutarties kainos peržiūra netaikoma, jeigu dėl Tiekėjo kaltės vėluojama vykdyti įsipareigojimus pagal Sutartį. | | |
| **5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius** | Netaikoma | | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | Pirkėjas, esant būtinybei, Bendrosiose sąlygose nustatyta tvarka įsigis papildomų paslaugų arba atsisakys kai kurių Sutartyje numatytų paslaugų. | | |
| **5.5. Atsiskaitymo su Tiekėju terminas ir tvarka** | 5.5.1. Pirkėjas už Paslaugas atsiskaito su Tiekėju ne vėliau kaip per 30 (trisdešimt) kalendorinių dienų terminą nuo Sąskaitos gavimo dienos. Tais atvejais, kai vėluoja finansavimas iš biudžeto, mokėjimai gali būti atidedami vėlavimo laikotarpiui, bet ne ilgiau kaip 60 (šešiasdešimt) kalendorinių dienų.  5.5.2. Mokėjimai Tiekėjui už suteiktas Paslaugas, numatytas Specialiųjų sąlygų 3.1.1.-3.1.4., 3.1.6. papunkčiuose, atliekami vadovaujantis Techninės specifikacijos 6 punkte nurodytomis atliktomis paslaugomis tokia tvarka:  5.5.2.1. Pirmas mokėjimas, kuris sudaro **30 proc.** visos Specialiųjų sąlygų 5.2.3.1.1. punkte nurodytos kainos, atliekamas Tiekėjui įvykdžius Paslaugas, nustatytas Techninės specifikacijos 6.1. papunktyje;  5.5.2.2. Antras mokėjimas, kuris sudaro **20 proc.** visos Specialiųjų sąlygų 5.2.3.1.1. punkte nurodytos kainos, atliekamas Tiekėjui įvykdžius Paslaugas, nustatytas Techninės specifikacijos 6.2. ir 6.3. papunkčiuose;  5.5.2.3. Trečias mokėjimas, kuris sudaro **20 proc.** visos Specialiųjų sąlygų 5.2.3.1.1. punkte nurodytos kainos, atliekamas Tiekėjui įvykdžius Paslaugas, nustatytas Techninės specifikacijos 6.4. papunktyje;  5.5.2.4. Ketvirtas mokėjimas, kuris sudaro **30 proc.** visos Specialiųjų sąlygų 5.2.3.1.1. punkte nurodytos kainos, atliekamas Tiekėjui įvykdžius Paslaugas, nustatytas Techninės specifikacijos 6.5. ir 6.6. papunkčiuose;  5.5.3. Mokėjimai už Paslaugas, numatytas Specialiųjų sąlygų 3.1.5. punkte atliekami vadovaujantis Projekto vykdymo priežiūros grafike nurodytais mokėjimais ne dažniau kaip kartą per ketvirtį, ir kurių (mokėjimų) dydis apskaičiuojamas proporcingai nuo atliktų rangos darbų apimties vadovaujantis Specialiųjų sąlygų 5.2.3.1.2. papunktyje nurodyta kaina. | | |
| **5.6. Avansas** | 5.6.1. Tiekėjui gali būti mokamas iki 30 proc. nuo Specialiųjų sąlygų 5.2.3. papunktyje nurodytos Sutarties kainos avansas.  5.6.2. Tiekėjas, norėdamas pasinaudoti teise gauti avansą, per 10 (dešimt) dienų nuo Sutarties įsigaliojimo privalo pateikti prašymą sumokėti avansą. Pirkėjui raštu patvirtinus, kad avansas bus išmokėtas, Tiekėjas ne vėliau kaip per 7 (septynias) darbo dienas nuo patvirtinimo gavimo, kartu su avansinio mokėjimo sąskaita privalo pateikti pagal Pirkėjo konkurso sąlygų **17 priede** pateiktą formą išduotą avanso grąžinimo užtikrinimą.  5.6.3. Pirkėjas sumoka Tiekėjui avansą ne vėliau kaip per 10 (dešimt) darbo dienų po to, kai gauna avanso grąžinimo užtikrinimo dokumentą ir avansinio mokėjimo sąskaitą faktūrą, terminą skaičiuojant nuo vėliausio iš šių įvykių atsiradimo dienos. Avansinio (išankstinio) mokėjimo sąskaitai faktūrai taikomi Bendrųjų sąlygų 12.2. punkte nustatyti reikalavimai. | | |
| **5.7. Avanso užtikrinimas** | 5.7.1. Avansinis mokėjimas privalo būti užtikrintas pirmo pareikalavimo banko garantija arba draudimo bendrovės laidavimo draudimo raštu. Avansinio mokėjimo užtikrinimo dydis – 100 procentų Tiekėjo prašomo išmokėti avanso sumos. Avanso grąžinimo užtikrinimo banko garantija arba draudimo bendrovės išduotas avanso grąžinimo užtikrinimo laidavimo draudimo raštas turi galioti ne trumpiau kaip 1 (vieną) mėnesį po visų Projektavimo grafike numatytų Paslaugų suteikimo.  5.7.2. Avansas išskaitomas iš Pirkėjo Tiekėjui mokėtinų sumų, atliekant **iki 30 (trisdešimties)** proc. (priklausomai nuo išmokėto avanso dydžio) išskaitymus iš kiekvieno mokėjimo. Išskaitymai daromi tol, kol išskaitoma visa avanso suma. Bet kuriuo atveju, visa likusi neišskaityta avanso suma, nepriklausomai nuo tokios sumos dydžio, yra išskaitoma iš paskutiniųjų sumų, kurias Pirkėjas privalo sumokėti Tiekėjui už Projektavimo grafike numatytas Paslaugas.  5.7.3. Jeigu Projektavimo grafike numatytų Paslaugų perdavimo Pirkėjui akto pasirašymo arba Sutarties nutraukimo dieną avansas nėra išskaitytas iš Teikėjui mokėtinų sumų, tą dieną kyla Tiekėjo prievolė sumokėti (grąžinti) Pirkėjui neišskaitytą avanso likutį.  5.7.4. Pirkėjas, dėl savo kaltės nepanaudojęs avanso ar jo dalies, privalo grąžinti Tiekėjui avanso likutį ir sumokėti Pavėluoto mokėjimo palūkanų normos (taip kaip ji apibrėžta Mokėjimų, atliekamų pagal komercines sutartis, vėlavimo prevencijos įstatyme (toliau – MAKSVPĮ) dydžio palūkanas.  5.7.5. Tiekėjas įsipareigoja Sutarties galiojimo metu, baigiantis avanso grąžinimo užtikrinimui, ne vėliau kaip likus 10 (dešimt) darbo dienų iki avanso grąžinimo užtikrinimo pabaigos, pateikti Pirkėjui naują avanso grąžinimo užtikrinimo dokumentą.  5.7.6. Tiekėjas įsipareigoja užtikrinti, kad šiame Specialiųjų sąlygų punkte nurodyti pateikiami dokumentai būtų išduoti: (a) Europos Sąjungoje licencijuoto banko arba draudimo bendrovės; arba (b) banko ar draudimo bendrovės iš trečiosios šalies, kurie dokumento išdavimo dieną turi turėti bent vienos tarptautinių reitingų agentūros patvirtintą investicinio lygio reitingą, ne mažesnį kaip: Standard & Poor’s – „A-“, Fitch – „A-“, Moody’s – „A3“ arba lygiavertį; reitingą turi atitikti bankas arba draudimo bendrovė, kuri išdavė dokumentą, arba bendrovių grupė, kuriai jie priklauso. Pirkėjas nepriima banko arba draudimo bendrovės, neatitinkančių šiame papunktyje nustatytų reikalavimų, išduotų užtikrinimo dokumentų.  5.7.7. Jeigu Tiekėjas nevykdo Specialiųjų sąlygų 5.7.5. ir 5.7.6. papunkčiuose nustatytų įsipareigojimų, Pirkėjas turi teisę pareikalauti sumokėti likusio neišskaičiuoto avanso dydžio avanso grąžinimo užtikrinimo sumą. Tuo tikslu avanso grąžinimo užtikrinime turi būti numatytas banko arba draudiko besąlyginis įsipareigojimas sumokėti Pirkėjui jo mokėjimo reikalavime nurodytą sumą, jeigu likus 10 darbo dienų iki užtikrinimo galiojimo pabaigos Tiekėjas nepratęsė užtikrinimo galiojimo termino ir (arba) nepateikė Pirkėjui tą patvirtinančio dokumento. | | |
| **6. PASLAUGŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | Tiekėjas (kartu su rangovu ir statinio statybos techniniu prižiūrėtoju) Lietuvos Respublikos civilinio kodekso, taip pat Statybos įstatymo nustatyta tvarka atsako už statinio sugriuvimą ar per garantinį terminą nustatytus defektus. Sutarties Šalims yra žinomos Lietuvos Respublikos civilinio kodekso 6.697 ir 6.698 straipsnių nuostatos, kad Tiekėjas atsako už objekto sugriuvimą ar defektus, jeigu objektas sugriuvo ar defektai buvo nustatyti per 5 metus, esant paslėptų statinio elementų – 10 metų, esant tyčia paslėptų defektų – 20 metų, jeigu neįrodo, kad jie atsirado dėl objekto ar jo dalių normalaus susidėvėjimo, jo netinkamo naudojimo ar Pirkėjo ar jo pasamdytų asmenų netinkamai atlikto remonto arba dėl Pirkėjo ar jo pasamdytų asmenų kitokių kaltų veiksmų. | | |
| **6.2. Terminas Paslaugų trūkumams pašalinti** | Sutartyje nurodytu garantinio termino laikotarpiu nustačius Paslaugų trūkumų, Tiekėjas įsipareigoja savo sąskaita pašalinti Paslaugų trūkumus ne vėliau kaip per 10 (dešimt) darbo dienų nuo Užsakovo kreipimosi dienos arba esant nuo Tiekėjo valios nepriklausančioms aplinkybėms kitu Šalių raštu suderintu terminu. | | |
| **6.3. Kokybinių kriterijų įgyvendinimo ir tikrinimo tvarka** | Netaikoma | | |
| **7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI** | | | |
| **7.1. Sutarties vykdymui pasitelkiami subtiekėjai ir (ar) specialistai** | Sutarties vykdymui subtiekėjai ir (ar) specialistai nepasitelkiami.  arba  Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. **[...]** „Sutarties vykdymui pasitelkiami subtiekėjai ir (ar) specialistai“ | | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS IR DRAUDIMAI** | | | |
| **8.1. Prievolių pagal Sutartį įvykdymo užtikrinimas** | Prievolių pagal Sutartį įvykdymas užtikrinamas:  Netesybomis (delspinigiais, bauda);  ir  pirmo pareikalavimo banko ar kitos kredito įstaigos išduota Sutarties sąlygų įvykdymo užtikrinimo garantija arba Tiekėjo išduota garantija deponuojant lėšas Pirkėjo banko sąskaitoje, pagal Pirkėjo specialiųjų konkurso sąlygų **14** priede pateiktą formą. | | |
| **8.2 Sutarties įvykdymo užtikrinimo galiojimo terminas** | Sutarties įvykdymo užtikrinimo galiojimo terminas turi galioti Paslaugų, nustatytų Specialiųjų sąlygų 3.1.1.-3.1.4. punktuose, teikimo laikotarpiu bei 1 (vieną) mėnesį po Specialiųjų sąlygų 3.1.1.-3.1.4. punktuose nurodytų Paslaugų suteikimo. | | |
| **8.3. Sutarties įvykdymo užtikrinimo pateikimas** | Tiekėjas ne vėliau kaip per 10 (dešimt) darbo dienų nuo Sutarties pasirašymo dienos turi pateikti Pirkėjui ne mažiau kaip 5 (penkių) proc. nuo Pradinės Sutarties vertės Eur be PVM, nurodytos Specialiųjų sąlygų 5.2 punkte, pirmo pareikalavimo banko garantiją arba Tiekėjo išduotą garantiją deponuojant lėšas Pirkėjo banko sąskaitoje, atitinkančius Bendrųjų sąlygų 10 skyriaus reikalavimus. Esant poreikiui, gavus Tiekėjo prašymą, šis terminas gali būti pratęstas Šalių suderintam terminui. | | |
| **8.4. Draudimai** | Teikėjas privalo Bendrosiose sąlygose nustatyta tvarka pateikti statinio projektuotojo civilinės atsakomybės privalomąjį draudimą. | | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | | |
| **9.2. Tiekėjui taikomos netesybos** | 9.2.1. Jeigu Tiekėjas vėluoja suteikti Paslaugas (jų dalį) arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,03 (tris šimtąsias) procento nuo Pradinės Sutarties vertės, nurodytos Specialiųjų sąlygų 5.2. punkte, bet ne mažiau kaip po 50 (penkiasdešimt) Eur, dydžio delspinigius už kiekvieną uždelstą dieną.  9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.  9.2.3. Tiekėjas privalo sumokėti Pirkėjui netesybas per 10 (dešimt) darbo dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | | |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | 9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, mokama 10 (dešimties) procentų dydžio bauda nuo Pradinės Sutarties vertės, nurodytos Specialiųjų sąlygų 5.2. punkte.  9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 20 (dvidešimties) procentų dydžio bauda nuo Pradinės Sutarties vertės, nurodytos Specialiųjų sąlygų 5.2. punkte. | | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | Tiekėjui, pažeidus Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar) specialistų / esamų subtiekėjų ir (ar) specialistų keitimo, taikoma 1000 Eur (vieno tūkstančio eurų) bauda už kiekvieną pažeidimo atvejį, įvertinant ir tai, ar Sutartį gali vykdyti subtiekėjas ir (ar) specialistas, kurio kvalifikacija buvo vertinama Kokybiniams kriterijams pagrįsti. | | |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | 100 Eur (vienas šimtas eurų) už kiekvieną atvejį. | | |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | Tiekėjui nesilaikius konfidencialumo reikalavimų, nurodytų Bendrųjų sąlygų 13 skyriuje, taikoma 5000 (penkių tūkstančių) Eur bauda už kiekvieną pažeidimo atvejį. | | |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | Tiekėjui nesilaikant (nebeatitinkant) Sutartyje ir (ar) pirkimo dokumentuose nustatytų bei Tiekėjo pasiūlyme nurodytų (pasiūlytų) (jeigu pasiūlyme buvo nurodyti) Kokybinių kriterijų, taikoma 1000 (vieno tūkstančio) Eur bauda už kiekvieną pažeidimo atvejį. | | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | Tiekėjui laiku nepratęsus Sutarties įvykdymo užtikrinimo galiojimo termino arba nepateikus naujo Sutarties įvykdymo užtikrinimo, Tiekėjui taikomi 100 (vieno šimto) Eur dydžio delspinigiai už kiekvieną pradelstą dieną. | | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | Tiekėjui už Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymą bei draudimo naudotis Pirkėjo sukurtais intelektiniais veiklos rezultatais nesilaikymą taikoma 100 (vieno šimto) Eur bauda už pažeidimo atvejį ir 100 (vieno šimto) Eur bauda už kiekvieną pažeidimo nepašalinimo dieną. | | |
| **9.10. Kitos netesybos** | 9.10.1. Tiekėjui neteikiant arba netinkamai teikiant Specialiųjų sąlygų 3.1.7. ir (ar) 3.1.8. papunkčiuose numatytas Paslaugas (išskyrus Bendrųjų sąlygų 4.1.5. bei 4.1.7. papunkčiuose aprašytus atvejus), taikoma 100 (vieno šimto) Eur bauda už kiekvieną pažeidimo atvejį ir 100 (vieno šimto) Eur bauda už kiekvieną pažeidimo nepašalinimo dieną.  9.10.2. Tiekėjui vėluojant Bendrųjų sąlygų 8 skyriuje nustatyta tvarka ir terminais suderinti Projektavimo grafiką (nesant Pirkėjo kaltės) Tiekėjui taikomi 50 (penkiasdešimt) Eur dydžio delspinigiai už kiekvieną pradelstą dieną.  9.10.3. Tiekėjui vėluojant teikti Paslaugas Projektavimo grafike nustatytais terminais Tiekėjui taikomi 50 (penkiasdešimt) Eur dydžio delspinigiai už kiekvieną Projektavimo grafiko vėlavimo dieną. Jeigu Tiekėjas sumoka delspinigius už nustatytą Projektavimo grafiko vėlavimą, tačiau Paslaugos suteikiamos Specialiųjų sąlygų 4.1.1. punkte nustatytu terminu, Pirkėjas privalo grąžinti Tiekėjui jo sumokėtus delspinigius už Projektavimo grafiko vėlavimą kartu su artimiausiu mokėjimu už Paslaugas.  **PASTABA.** Delspinigiai taikomi už Projektavimo grafiko vėlavimo faktą, o ne už kiekvieno atskirai Projektavimo grafike numatyto termino vėlavimą. Šiame punkte nustatyti delspinigiai taikomi tik iki Paslaugų teikimo termino, nustatyto Specialiųjų sąlygų 4.1.1. punkte, pabaigos. Vėluojant teikti Paslaugas (ar jų dalį) Specialiųjų sąlygų 4.1.1. punkte nustatytu terminu, taikomos Specialiųjų sąlygų 9.2. punkte numatytos netesybos.  9.10.4. Jei Pirkėjui antrą ir bet kurį vėlesnį kartą po pateiktų pastabų ir (ar) nurodymo ištaisyti Paslaugų rezultato trūkumus pateiktas Paslaugų etapo rezultatas vis tiek neatitinka Pirkėjo reikalavimų, Paslaugų etapo rezultatas grąžinamas taisymui ir, Pirkėjui pareikalavus, Tiekėjas sumoka Pirkėjui 100 (vieno šimto) EUR dydžio baudą už kiekvieną tokį atvejį bei atlygina Pirkėjo dėl to patirtus nuostolius tiek, kiek jų nepadengia mokėtina bauda.  9.10.5. Tiekėjui nesilaikant Sutarties Bendrųjų sąlygų 4.1.5. p. nustatyto reikalavimo ir vėluojant per 3 (tris) darbo dienas nuo Pirkėjo paklausimo gavimo dienos raštu Pirkėjui pateikti atsakymus į klausimus, susijusius su teikiamomis Paslaugomis, Tiekėjui taikomi 30 (trisdešimties) Eur delspinigiai už kiekvieną vėlavimo dieną.  9.10.5. Tiekėjui nesilaikant Sutarties Bendrųjų sąlygų 4.1.5. p. nustatyto reikalavimo ir vėluojant per 3 (tris) darbo dienas nuo Pirkėjo paklausimo gavimo dienos raštu Pirkėjui pateikti atsakymus į klausimus, susijusius su teikiamomis Paslaugomis, Tiekėjui taikomi 30 (trisdešimties) Eur delspinigiai už kiekvieną vėlavimo dieną.  9.10.6. Tiekėjui nesilaikant Sutarties Bendrųjų sąlygų 4.1.7. p. nustatyto reikalavimo ir vėluojant per 10 (dešimties) dienų terminą arba per Šalių raštu suderintą kitą protingą terminą savo sąskaita ištaisyti nustatytus Projekto ar kitos Tiekėjo parengtos projektinės dokumentacijos trūkumus, Tiekėjui taikomi 100 (vieno šimto) Eur delspinigiai už kiekvieną vėlavimo dieną. | | |
| **10. ESMINĖS SUTARTIES SĄLYGOS** | | | |
| **10.1. Esminės Sutarties sąlygos** | Netaikoma | | |
| **10.2. Dideli arba nuolatiniai esminės Sutarties sąlygos vykdymo trūkumai** | Netaikoma | | |
| **11. SUTARTIES GALIOJIMAS IR KEITIMAS** | | | |
| **11.1. Sutarties sudarymas ir įsigaliojimas** | Ši Sutartis laikoma sudaryta, kai (pirma) ją pasirašo abi Šalys, ir (antra) pateikiamas sutarties įvykdymo užtikrinimas.  Sutartis galioja iki visiško prievolių įvykdymo, bet jos terminas negali būti ilgesnis kaip 62 mėn. | | |
| **11.2. Sutarties galiojimo termino pratęsimas** | Netaikoma | | |
| **12. SUTARTIES NUTRAUKIMAS** | | | |
| **12.1. Sutarties nutraukimo pagrindai** | | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka. | |
| **12.2. Esminiai Sutarties pažeidimai** | | 12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą;  12.2.2. jeigu Tiekėjas nepateikia Sutarties įvykdymo užtikrinimo pratęsimo ilgiau kaip 30 (trisdešimt) dienų nuo galiojančio Sutarties įvykdymo užtikrinimo termino pabaigos Bendrosiose sąlygose nustatyta tvarka (išskyrus pirminį Sutarties įvykdymo užtikrinimą);  12.2.3. jeigu Tiekėjas vėluoja suteikti Paslaugas daugiau nei 2 mėnesius nuo Sutartyje nustatyto Paslaugų teikimo termino;  12.2.4. jeigu Tiekėjas vėluoja suteikti Paslaugas Projektavimo grafike nustatytu terminu daugiau nei 2 mėnesius ir jas (Paslaugas) baigti iki Specialiųjų sąlygų 4.1.1. punkte nustatyto termino pabaigos pasidaro aiškiai negalima;  12.2.5. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;  12.2.6. Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;  12.2.7. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;  12.2.8. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;  12.2.9. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  12.2.10. Tiekėjas pakartotinai pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar) specialistų / esamų subtiekėjų ir (ar) specialistų keitimo;  12.2.11. Tiekėjas ir (ar) jungtinės veiklos parneris (jei taikoma), ir (ar) subtiekėjas (jei taikoma) paslaugų, kurioms Sutartyje nustatyti aplinkos apsaugos vadybos sistemos reikalavimai, teikimo metu, neturi galiojančio aplinkos apsaugos vadybos sistemos sertifikato, ir (ar) nepateikia sertifikato pratęsimo (neįsigyja naujo);  12.2.12. Tiekėjas 2 (du) kartus pažeidžia esminę Sutarties sąlygą. | |
| **13. APLINKOS APSAUGOS IR SOCIALINIAI KRITERIJAI** | | | |
| **13.1. Su perkamomis paslaugomis susiję aplinkos apsaugos kriterijai** | | Su perkamomis paslaugomis susiję aplinkos apsaugos kriterijai nustatyti Techninėje specifikacijoje  Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda. | |
| **13.2. Su perkamomis Paslaugomis susiję socialiniai kriterijai** | | Netaikoma. | |
| **14. BENDRŲJŲ SĄLYGŲ PAKEITIMAI IR PAPILDYMAI** – pateikti Sutarties priede Nr. [3] „Bendrųjų sąlygų pakeitimai“ | | | |
| **15. SUTARTIES PRIEDAI** | | | |
| **15.1. Priedas Nr. 1** | | Techninė užduotis | |
| **15.2. Priedas Nr. 2** | | Pasiūlymas | |
| **15.3. Priedas Nr. 3** | | Bendrųjų sąlygų pakeitimai | |
| **15.4. Priedas Nr. 4** | | Pirkimo dokumentai | |
| **15.5. Priedas Nr. 5** | |  | |
| **16. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| Atstovaujama įgalioto darbuotojo | | | Atstovaujama įgalioto darbuotojo |

**\_\_\_\_\_\_\_\_\_\_\_\_\_\_**